Embaga ya Baker Kigongo ne Maria NabakoozaEmbaga N'okwanjula 16th, October 2016 , 864 Abasomye
Munamawulire webyemizannyo omututumufu Baker Kigongo kyaddaki awasiza omwagalwa we Maria Nabakooza mubutongole .Embaga yabwe yaliwo kulwomukaaga nga 08.03.2014 .Baker Kigongo mutabani w’omwami Muhammed Buyondo n’omukyala Maria Wanyana ate bazadde ba Maria Nabakooza bombi bagenzi.
Baker ow’emyaka abiri mumwenda (29) akola ku Beat fm ne Nbs tv nga aweereza bya mizannyo ate Nabakooza Maria w’amyaka abiri muw’etaano(25) era nga y’emusuubuzi w’ebintu eby’enjawulo e China.Era okwanjula kwabwe kwaliwo nga 01.03.2014.
Ababiri bano bagalanye okumala emyaka kkumi n’essatu(13) kuba ebakwanagana mu 2001.Basooka kugatibwa mukkooti ewa CAO(Chief Administrative Officer) e Masaka okwewala emivuyo mubufumbo bwabwe oluvannyuma n’ebagenda mu kanisa ye y’abalokole nga eri wansi wa Watoto.
Oluvannyuma basembeza abagenyi babwe ku wooteri ya Tropical Inn e Masaka nga mubagenyi abayite mwemwali ; Mesach Ssemakula,Haruna Mubiru,Rebecca Jjingo Isabirye , Chris Evans bakwano babwe ne bakozi banabwe .Abagole bano bazooka kubeera basiraamu naye mu 2008 basalawo balokoke paka olwaleero.Ababiri banno basabira ku Omega healing center .Mu kugattibwa bagenda ku kanisa ya Watoto era nga bagamba ekyabatwala yo e Masaka tewakilyo ttabi lya Omega Healing center lyonna.
Baker agamba,’’Nasalawo ntwale embaga yaffe e Masaka nga njagala kusikiriza banange b’enalekayo nabo bakole kyekimu nga nze, n’okusanyukira awamu n’abantu bange.’’
Olw’okuba abagalana bano balokole ,abagenyi babwe ebyokunywa babawadde biweeweza mimiro.Bakalabalaba babagole bebaali Omwami Lwandarugali Jacob nomukyala Anne Namusoke.Tubagaliza obufumbo obulungi.
lug_Latn lug_Latn lug_Latn lug_Latn lug_Latn lug_Latn lug_Latn